text: পূজায় রসমালাই তৈরির সহজ রেসিপি - মহিলাঙ্গন - Premier News Syndicate Limited (PNS)
  ১৭ অক্টোবর ২০১৮, ১১:০৮ রাত
  পিএনএস ডেস্ক: পূজা মানেই নানা স্বাদের মিষ্টি। আর সেখানে রসমালাই থাকবে না তাই কি হয়! তবে বাইরে থেকে না কিনে নিজেই তৈরি করতে পারেন সুস্বাদু রসমালাই। রইলো রেসিপি-
  উপকরণ: ১ কাপ গুঁড়া দুধ, ৩টি ডিম, এক-চতুর্থাংশ কাপ বেকিং পাউডার, ১ কেজি দুধ, আধা কাপ চিনি, কাজু বাদাম ও পেস্তাবাদাম প্রয়োজনমতো।
  প্রণালি: একটি বাটিতে গুঁড়া দুধ, ডিম ও বেকিং পাউডার মেশান এবং মিশ্রণটি ভালোভাবে দলাই-মলাই করুন এবং ৩০ মিনিট এটিকে আলাদা রাখুন। এরপর মিশ্রণগুলো থেকে ছোট মার্বেলের মতো বল তৈরি করুন হাতের তালুতে। এবার একটি পাত্রে দুধ ফোটান এবং সবুজ এলাচ ও চিনি দিয়ে নাড়তে থাকুন। চিনি সম্পূর্ণ মিশে গেলে মার্বেলের মতো বলগুলো ছেড়ে দিন এবং অল্প আঁচে ৫-৭ মিনিট রাখুন, তারপর কাজু বাদাম ও পেস্তা বাদাম কুচি ছড়িয়ে দিয়ে পরিবেশন করুন রসমালাই।